**ACORD/DICTAMEN/DECRET**

**Adhesió de l’Ajuntament/Consell Comarcal de ........ al Sistema per a l’optimització de la compra pública local de la Diputació de Barcelona (Exp. núm. 2024/000XXXX)**

**Fets**

Una central de compres és un poder adjudicador que realitza activitats de compra centralitzades i, eventualment, activitats de compra auxiliars, tal com assenyala la Directiva 2014/24/UE del Parlament Europeu i del Consell, de 26 de febrer de 2014, sobre contractació pública i per la qual es deroga la Directiva 2004/18/CE (en avant, Directiva 2014/24/UE).

L’article 37 de la Directiva 2014/24/UE assenyala que els estats membres poden disposar que els poders adjudicadors puguin adquirir subministraments i/o serveis a una central de compres que ofereixi l’activitat de compra centralitzada. Així mateix, els estats membres poden disposar que els poders adjudicadors puguin adquirir obres, subministraments i serveis recorrent a contractes adjudicats per una central de compres, recorrent a sistemes dinàmics d’adquisició administrats per una central de compres o recorrent a un acord marc subscrit per una central de compres que ofereixi l’activitat de compra centralitzada.

Les previsions de la Directiva 2014/24/UE han estat transposades al nostre ordenament jurídic per mitjà de la Llei 9/2017, de 8 de novembre, de contractes del sector públic, per la qual es transposen a l’ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014 (en avant, LCSP). Així doncs, l’article 227 de la LCSP preveu que les entitats del sector públic poden centralitzar la contractació d’obres, serveis i subministraments, i atribuir-la a serveis especialitzats. A més a més, les centrals de contractació han d’actuar adquirint subministraments i serveis per a altres ens del sector públic, o adjudicant contractes o establint acords marc i sistemes dinàmics d'adquisició per a la realització d’obres, subministraments o serveis destinats a aquests.

L’article 228 de la LCSP assenyala que, en l’àmbit de l’Administració local, les corporacions locals poden crear centrals de contractació per acord del Ple. D’acord amb aquest precepte, el Ple de la Diputació de Barcelona, per mitjà de l’Acord núm. 48, de data 21 de març de 2024, ha aprovat la creació del Sistema per a l’optimització de la compra pública local de la Diputació de Barcelona (en avant, SOCPL), denominació que rep la central de contractació corporativa, de conformitat amb els articles 227 i 228 de la LCSP. Així mateix, aquest Acord també inclou l’aprovació de les normes de funcionament del SOCPL.

L’apartat 3 de l’article 228 de la LCSP assenyala que, mitjançant els acords corresponents, les comunitats autònomes, les ciutats autònomes de Ceuta i Melilla i les entitats locals, així com els organismes i les entitats que depenen dels anteriors, es poden adherir a sistemes d’adquisició centralitzada d’altres entitats del sector públic incloses en l’àmbit d’aplicació de la LCSP.

De conformitat amb l’article 2 de les normes de funcionament del SOCPL, es poden adherir al Sistema els ens locals que preveuen els articles 1 i 2 del Decret legislatiu 2/2003, de 28 d'abril, pel qual s’aprova el Text refós de la Llei municipal i de règim local de Catalunya (en avant, TRLMRLC) i el sector públic que depèn d’aquests ens locals, sempre que se situïn dins del territori de la província de Barcelona.

Així mateix, d’acord amb l’article 17 de les normes de funcionament, els ens locals que preveuen els articles 1 i 2 del TRLMRLC radicats a la província de Barcelona i el sector públic que en depèn s’han d’adherir prèviament al Sistema per a l’optimització de la compra pública local de la Diputació de Barcelona per mitjà d’una sol·licitud d’adhesió genèrica.

L’òrgan competent de l’ens local o de l’entitat del sector públic que en depèn ha d’aprovar l’acord d’adhesió genèrica i, a continuació, cal subscriure el formulari d’adhesió genèrica al Sistema per a l’optimització de la compra pública local de la Diputació de Barcelona que s’inclou en l’Annex de les normes de funcionament i enviar-lo per mitjans telemàtics al Servei de Contractació de la Diputació de Barcelona. Posteriorment, la Presidència de la Diputació de Barcelona ha d’aprovar l’adhesió de cada entitat local al SOCPL.

Aquesta adhesió genèrica és necessària per poder adherir-se específicament a les contractacions que aprovi el SOCPL, d’acord amb l’article 18 de les normes de funcionament.

És voluntat de l’Ajuntament/Consell Comarcal de ..... adherir-se genèricament al Sistema per a l’optimització de la compra pública local de la Diputació de Barcelona a fi de poder formalitzar, amb posterioritat, l’adhesió específica a les contractacions que el SOCPL aprovi. Així mateix, pretén habilitar XXXXX per formalitzar l’adhesió específica a les contractacions del SOCPL.

**Fonaments de dret**

1. L’article 37 de la Directiva 2014/24/UE del Parlament Europeu i del Consell, de 26 de febrer de 2014, sobre contractació pública i per la qual es deroga la Directiva 2004/18/CE.
2. Els articles 227 i 228 de la Llei 9/2017, de 8 de novembre, de contractes del sector públic, per la qual es transposen a l’ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014.
3. Els articles 1 i 2 del Decret legislatiu 2/2003, de 28 d'abril, pel qual s’aprova el Text refós de la Llei municipal i de règim local de Catalunya.
4. Els articles 2, 17 i 18 de les normes de funcionament del Sistema per a l’optimització de la compra pública local de la Diputació de Barcelona, aprovades per l’Acord núm. 48, de data 21 de març de 2024, del Ple de la Diputació de Barcelona.
5. La competència per aprovar aquesta resolució correspon a XXXXX, d’acord amb *(normativa vigent)*.

En virtut de tot això, es proposa l'adopció de la següent

**RESOLUCIÓ**

**Primer.** Aprovar l’adhesió genèrica de l’Ajuntament/Consell Comarcal de ..... al Sistema per a l’optimització de la compra pública local de la Diputació de Barcelona.

**Segon.** Facultar XXXXX perquè, en nom i representació d’aquesta corporació, pugui formalitzar tots aquells documents que siguin necessaris per a l’efectivitat d’aquesta resolució i, així mateix, habilitar-lo per formalitzar l’adhesió específica a les contractacions que el SOCPL hagi aprovat.

**Tercer.** Comunicar per mitjans telemàtics aquesta resolució, per als seus efectes i coneixement, al Servei de Contractació de la Diputació de Barcelona.